stanford-oval/wikipedia huggingface dataset:
Cullinan
Historia

Cullinan löydettiin 26. tammikuuta 1905 Pretorian lähellä olevasta timanttikaivoksesta Transvaalissa Etelä-Afrikassa. Timantin löysi Frederick G. S. Wells, joka sai löydöstään 10 000 dollarin bonuksen. Timantti nimettiin kaivoksen johtajan Thomas Cullinanin mukaan.
Cullinan oli löydettäessä 3 106 karaatin painoinen ja mitoiltaan 10,1 × 6,35 senttimetriä, mikä teki siitä kaikkien aikojen suurimman jalokivilaatuisen luonnontimantin. Se oli myös poikkeuksellisen virheetön ja väriltään ainutlaatuisen sinertävän valkoinen.
Cullinan oli aluksi näytteillä Johannesburgin Standard Bankissa. Vuonna 1907 se lähetettiin tavallisessa postissa Lontooseen ostettavaksi. Kun kukaan yksityinen ei ostanut sitä, Transvaalin hallitus osti sen kaivosyhtiöltä 150 000 punnan hintaan (nykyrahassa yli 18 miljoonaa puntaa). Samana vuonna Brittiläiseen imperiumiin kuuluneen Transvaalin hallitus antoi timantin Yhdistyneen kuningaskunnan kuningas Edvard VII:lle 66-vuotissyntymäpäivälahjaksi. Lahjan tarkoituksena oli parantaa Britannian ja Etelä-Afrikan suhteita toisen buurisodan jäljiltä. Timantin luovutus kuninkaalle tapahtui 9. marraskuuta 1907.
Cullinan lohkaistiin vuonna 1908 yhdeksään suureen osaan sekä 96 pienempään osaan. Suurimmat osat nimettiin I:stä IX:ään. Kahdeksan kuukautta kestänyt leikkaus ja hionta teetettiin Amsterdamissa Joseph Asscherilla. Suurimmat osat Cullinan I ja Cullinan II luovutettiin virallisesti kuninkaalle 21. marraskuuta 1908, minkä jälkeen ne asetettiin julkisesti näytteille Lontoon Toweriin.
Osista suurin, Cullinan I eli "Afrikan tähti", painaa 530 karaattia, ja se on maailman suurin väritön hiottu timantti. Se on nykyisin sijoitettu Yhdistyneen kuningaskunnan kruununjalokiviin kuuluvaan kuninkaalliseen valtikkaan. Cullinan II painaa 317 karaattia. Se on liitetty Imperial State Crowniin, jota käytetään kruunajaisissa. Kumpikin kivi on irrotettavissa muuhun käyttöön.
Hionnan suorittanut Joseph Asscher piti pienemmät kivet itsellään palkkiona. Edvard VII osti häneltä kivet VI–VIII. Etelä-Afrikan hallitus osti Asscherilta kaikki loputkin kivet ja lahjoitti ne kuningatar Marylle vuonna 1910. Cullinan III ja Cullinan IV sijoitettiin vuonna 1911 Maryn kruunuun. Muita kiviä käytetään kaulakoruissa ja rintakoruissa, ja ne olivat osa kuningatar Elisabet II:n yksityistä jalokivikokoelmaa.
Osat nykyisin

Cullinanista leikatut yhdeksän suurinta timanttia. Ylärivissä Cullinan II, I ja III, alarivissä Cullinan VIII, VI, IV, V, VII ja IX.
Cullinan I kuninkaallisessa valtikassa.
Cullinan II Imperial State Crown -kruunussa alhaalla keskellä.
Cullinan V rintakorussa.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa Afrikan tähdestä (englanniksi)
Joseph Asscher aloittamassa Cullinanin jakamista osiin.
Cumchrist

| Cumchrist> Tiedot |
| --- | --- |
Toiminnassa:  1999–
Tyylilaji:  brutaali death metal
Kotipaikka:  Chicago, Illinois
Laulukieli:  englanti
Jäsenet:  Jeff Jahnz, laulu   Clittius E. Ripper, kitara, laulu   Buttwrench, bassokitara, kitara, taustalaulu   Pudhammer, rummut  
Levy-yhtiö:  Unmatched Brutality Records, 2002  
Infobox OKNimi-testi OK: 
Cumchrist on yhdysvaltalainen brutaalin death metalin yhtye. Se perustettiin Chicagossa, Illinoisissa vuonna 1999. Yhtyeen jäsenet koostuvat Gorgasmin, Cineraryn, Incestuousin, Evil Incarnaten ja Cianiden jäsenistä. Yhtyeen kappaleiden sanoitukset käsittelevät vihaa kristinuskoa kohtaan huumorin keinoin.
Yhtye on julkaissut yhden studioalbumin, Cumpleten vuonna 2002.
Jäsenet

Jeff Jahnz – laulu
Clittius E. Ripper – kitara, laulu
Buttwrench – bassokitara, kitara, taustalaulu
Pudhammer – rummut
Jäsenet > Entiset jäsenet

Jimmy "One Take" – kitara
Dirty Sanchez – laulu
McGoat – laulu
Danny Lawson – laulu
Scrote – laulu
Diskografia

Cumplete (2002,  Unmatched Brutality Records)
Aiheesta muualla

Cumchrist Encyclopaedia Metallumissa (englanniksi)
Culoz

| Culoz |
| --- | --- |

 vaakuna
 Culoz
 Koordinaatit: 45°51′01″N, 5°46′57″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Belley
Pinta-ala:  
 – Kokonaispinta-ala:  19,4 km²
Väkiluku (2013):  2 986
 – Väestötiheys:  154 as./km²
 
 Kunnan kotisivut 
Infobox OKVirheellinen NIMI-arvo: 
Culoz on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella. Kunnan alueella on 1 534 metriä korkea vuori Grand Colombier.
Historia

Kaksi culoz’laista puuseppää, veljekset Henri ja Léon Serpollet, olivat autoalan edelläkävijöitä. He ryhtyivät rakentamaan ensimmäisiä höyrykäyttöisiä autoja Culoz’ssa 1800-luvun lopulla. Veljeksien valmistama Serpolletin höyrykolmipyörä oli ensimmäisiä teollisesti valmistettuja autoja. Veljeksistä Léon tuli kuuluisammaksi, ja hän oli myös ensimmäinen ranskalainen, joka sai ajokortin.
Nähtävyydet

Kunnan nähtävyyksiä on vuosina 1292–1316 rakennettu linna Château de Montveran.
Grand Colombier -vuori.
Serpolletin höyrykolmipyörä.
Château de Montveran -linna.
Aiheesta muualla

Kuvia tai muita tiedostoja aiheesta Culoz Wikimedia Commonsissa
Conseslus Kipruto

| Mitalit | Mitalit | Mitalit |  |
| --- | --- | --- | --- |
|  Conseslus Kipruto kilpailussa vuonna 2012 |  Conseslus Kipruto kilpailussa vuonna 2012 |  Conseslus Kipruto kilpailussa vuonna 2012 |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 3 000 metrin estejuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 3 000 metrin   estejuoksu |  |
|  Kultaa | Doha 2019 | 3 000 metrin   estejuoksu |  |
|  Hopeaa | Moskova 2013 | 3 000 metrin  estejuoksu |  |
|  Hopeaa | Peking 2015 | 3 000 metrin  estejuoksu |  |
|  Pronssia | Eugene 2022 | 3 000 metrin   estejuoksu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Asaba 2018 | 3 000 metrin  estejuoksu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 3 000 metrin estejuoksu |  |
Conseslus Kipruto (s. 8. joulukuuta 1994) on kenialainen estejuoksija.
Kipruto voitti 3 000 metrin estejuoksussa olympiakultaa Rio de Janeirossa 2016 ajalla 8.03,28 ja maailmanmestaruuden Lontoossa 2017 ajalla 8.14,12. Hän uusi maailmanmestaruutensa Dohassa 2019, jossa kukisti Etiopian Lamecha Girman yhden sadasosasekunnin erolla. Kipruto saavutti estejuoksussa hopeaa Moskovan MM-kilpailuissa 2013 ja Pekingin MM-kilpailuissa 2015. Molemmilla kerroilla hän hävisi ainoastaan maanmiehelleen, matkan moninkertaiselle olympiavoittajalle ja maailmanmestarille Ezekiel Kemboille. Eugenen MM-kilpailuissa 2022 Kipruto saavutti MM-pronssia.
Kipruto voitti Gold Coastin Kansainyhteisön kisoissa 2018 kultaa ajalla 8.10,08. Hän voitti Afrikan-mestaruuden Asabassa 2018 ajalla 8.26,38. Hän voitti Timanttiliigan kokonaiskilpailun estejuoksussa  vuonna 2013. Ennätyksensä 8.00,12 Kipruto juoksi Timanttiliigan osakilpailussa Birminghamissa kesäkuussa 2016.
Kipruto voitti 2 000 metrin estejuoksussa alle 18-vuotiaiden maailmanmestaruuden Lillessä 2011 ja 3 000 metrin estejuoksussa alle 20-vuotiaiden maailmanmestaruuden Barcelonassa 2012.
Henkilökohtaiset ennätykset

Lähde: IAAF
1 500 metrin juoksu: 3.39,57 (2013)
3 000 metrin juoksu: 7.44,09 (2012)
3 000 metrin estejuoksu: 8.00,12 (2016)
Aiheesta muualla

Kuvia tai muita tiedostoja aiheesta Conseslus Kipruto Wikimedia Commonsissa
Miesten estejuoksun olympiavoittajat
Miesten estejuoksun maailmanmestarit
Dibangin laakson piirikunta

Dibangin laakson piirikunta (engl. Dibang Valley district, hindiksi उपरी दिबांग घाटी जिला, Uparī Dibaṅga Ghaṭī jilā) on yksi Intian Arunachal Pradeshin osavaltion 17 piirikunnasta. Se rajautuu pohjoisesta ja idästä Kiinaan, etelästä Ala-Dibangin laakson piirikuntaan ja lännestä Ylä-Siangin piirikuntaan.
Cowdenbeath FC

Cowdenbeath Football Club on perinteikäs jalkapalloseura Cowdenbeathista, Fifesta, Skotlannista. Joukkue pelaa Scottish Professional Football Leaguen alaisuudessa toimivaa neljänneksi korkeinta sarjatasoa Kakkosliigaa, johon se putosi kaudeksi 2016–2017.
Historiaa

Cowdenbeath Football Club syntyi vuonna 1881 kun kaksi paikallista seuraa, Cowdenbeath Rangers (1880) ja Cowdenbeath Thistle yhdistyivät. Joidenkin historioitsijoiden mukaan Rangers-nimeä käytettiin vielä yhdistymisen jälkeen vuoteen 1882 saakka, minkä johdosta todelliseksi perustamisvuodeksi pitäisi laskea 1882, kun silloinen Rangers yhdistyi Raith Roversin kanssa. Samana vuonna perustettiin Fifeshiren jalkapalloliitto. Vuonna 1883 Cowdenbeath hävisi kautta aikain ensimmäisen Fife Cupin loppuottelun, mutta voitti cupin kaksi vuotta myöhemmin. Hyvän menestyksensä ansiosta joukkue nousi vuonna 1905 Skotlannin liigaan. Vuosina 1914 ja 1915 se voitti kaksi kakkosdivisioonan mestaruutta, mutta ei silloisen sarjajärjestelmän vuoksi noussut korkeimmalle sarjatasolle. Kaudella 1923–1924 joukkue viimein nousi 1. divisioonaan ja sijoittui heti ensimmäisellä kaudellaan viidenneksi. Kaikkiaan se säilyi pääsarjassa vuosikymmenen ajan ja kolme joukkueen pelaajaa pelasi myös Skotlannin maajoukkueessa.
Vuonna 1934 Cowdenbeath putosi 1. divisioonasta, mutta nousi sinne takaisin voitettuaan kakkosdivisioonan kaudella 1938–1939. Tuolloin Rab Walls teki 54 maalia, mikä on toiseksi eniten Skotlannin liigan historiassa. Sodan takia jalkapallotoiminta keskeytyi ja sodan päätyttyä joukkue joutui kiistanalaisen ratkaisun seurauksena uuteen B-liigaan. Vuonna 1949 joukkue menestyi liigacupissa, mutta pääsi vasta kaudella 1969–1970 silloisen managerin Andy Matthewin alaisuudessa takaisin pääsarjaan, mistä se kuitenkin putosi pikaisesti. Kauden 1992–1993 Cowdenbeath pelasi ykkösdivisioonassa, mutta ei voittanut otteluakaan.
Vuonna 1997 Cowdenbeathin manageriksi tuli skottipuolustaja Craig Levein, jonka ura oli alkanut seurasta. Hän nosti vuonna 2001 seuran 2. divisioonaan, missä se säilyi kahden vuoden ajan. Kaudella 2004–2005 Cowdenbeath sijoittui 3. divisioonassa kolmanneksi ja 2005–2006 se saavutti entisen Suomen maajoukkuepelaajan Mixu Paatelaisen valmennuksessa ensimmäisen divisioonamestaruutensa 67 vuoteen.
Cowdenbeath putosi 2. divisioonasta kahden kauden jälkeen. Kaudella 2008–2009 se sijoittui toiseksi 3. divisioonassa, mutta nousi, koska Livingston pudotettiin 3. divisioonaan talousvaikeuksien vuoksi. Kaudella 2009–2010 Cowdenbeath sijoittui lopulta kolmanneksi ja pääsi nousukarsintoihin. Karsinnoissa se voitti Alloa Athleticin ja Crechin Cityn ja nousi 1. divisioonaan.
Saavutuksia

2. divisioonan mestaruus: 1913–14, 1914–15, 1938–39
3. divisioonan mestaruus: 2005–06
Ennätyksiä

Ennätys yleisömäärässä:
25 586 Rangers, Skotlannin liigacup, 21. syyskuuta 1949
Suurin voitto:
12–0 Johnstone, Skotlannin Cup, 21. tammikuuta 1951
Suurin tappio liigassa:
1–11 Clyde FC, 6. lokakuuta 1951
Aiheesta muualla

Virallinen sivu
Cuando seas mía

| Cuando seas mía |
| --- | --- |
Tyyli:  draama
Kestoaika:  60 min
Pääosissa:   Silvia Navarro  Sergio Basañez 
Alkuperämaa:  Meksiko
Alkuperäiskieli:  espanja
Verkko:  Azteca 13
Esitetty:  7. toukokuuta 2001 – 12. huhtikuuta 2002
Jaksoja:  238
Tuotanto
Tuotantoyhtiö(t):  TV Azteca
Aiheesta muualla
IMDb
Mirada de mujer  on televisioyhtiö TV Aztecan esittämä meksikolainen TV-sarja. Sen päärooleissa ovat Silvia Navarro ja Sergio Basañez.[lähde? ]
Aiheesta muualla

IMDB
Christopher Ferguson

| Christopher J>  Ferguson |
| --- | --- |

Henkilötiedot
Syntynyt: 1. syyskuuta 1961 (ikä 63) Philadelphia, Pennsylvania
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  kommodori (captain), USN
Aika avaruudessa:  40 pv. 10 h 3 min
Lennot

:  STS-115
 
:  STS-126
 
:  STS-135
 
Christopher J. Ferguson (s. 1. syyskuuta 1961) on Yhdysvaltain laivaston kommodori ja NASAn astronautti.
Hän lensi ensi kertaa avaruuteen avaruussukkula Atlantiksen pilottina lennolla STS-115 9.9.–21.9.2006.  Seuraavaksi hän toimi STS-126:n komentajana 14.11.–30.11.2008. Hän toimi myös avaruussukkulaohjelman viimeisen avaruussukkulalennon STS-135 Atlantiksen komentajana 8.7.–21.7.2011.
Koulutus

bachelor of science, koneenrakennus, Drexel University, 1984
master of science, ilmailutekniikka, Naval Postgraduate School, 1991
Sotilasura

Ferguson liittyi Yhdysvaltain laivastoon. Hän sai laivaston lentäjän kelpoisuuden 1986. Hän lensi  F-14 Tomcatlla ja palveli lentotukialuksella USS Forrestal (CVA-59) Pohjois-Atlantilla, Välimerellä ja Intian valtamerellä. Hän kävi myös laivaston hävittäjälentäjien asekoulua (ns. TOPGUN). Hänet valittiin laivaston koelentokouluun 1989, mistä hän valmistui 1992.
Vuonna 1994 hän osallistui F-14:n ilmasta-maahan laukaistujen aseiden testaamiseen. Hän toimi myös vuoden ajan laivaston koelentokoulussa kouluttajana.  Vuonna 1995 hän palveli USS Nimitzillä Irakin lentokieltoalueen valvonnassa.
Ura NASAssa

Ferguson valittiin NASAn astronauttikoulutukseen 1998.  Hän toimi sukkulalentojen STS-118, STS-128 ja STS-129  CAPCOMina ("Capsule Communicator") eli Maassa olevana lennonvalvonnan ja lennolla olevan sukkulamiehistön viestinnän yhteyshenkilönä.
Hän on ollut kahdesti avaruudessa: sukkulalennon  STS-115 pilottina (2006) ja sukkulalennon STS-126 (2008) komentajana.
Ferguson toimi avaruussukkulaohjelman viimeisen lennon STS-135 Atlantiksen komentajana heinäkuussa 2011.
Fergusonilla on puolalaiset sukujuuret. Hän on naimisissa Sandra Cabotin kanssa. Heillä on kolme lasta.
Aiheesta muualla

Kuvia tai muita tiedostoja aiheesta Christopher Ferguson Wikimedia Commonsissa
Fergusonin NASAn elämäkerta (englanniksi)
Fergusonin Spacefacts.de:n elämäkerta (englanniksi)
Ferguson Twitterissä
Lentoa STS-135 edeltävä haastattelu (Arkistoitu – Internet Archive) (3.6.2011) (englanniksi)
Lentoa STS-126 edeltävä haastattelu (Arkistoitu – Internet Archive) (31.10.2008) (englanniksi)
Lentoa STS-115 edeltävä haastattelu (Arkistoitu – Internet Archive) (19.7.2006) (englanniksi)
Audio interview with Captain, USN Christopher Ferguson[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Christopher Ferguson
Käännös suomeksi
Daniele Bracciali

| Daniele Bracciali |
| --- | --- |

Henkilötiedot
Syntynyt: 10. tammikuuta 1978 (ikä 46)
Kansalaisuus:   Italia
Tennispelaaja
Pituus:  178 cm
Paino:  83 kg
Kätisyys:  oikea
Ammattilaisena:  1995–
Palkintorahat:  1 831 148 USD
Kaksinpeli
Paras sijoitus:  49. (8.5.2006)
Turnausvoittoja:  1
Voitot/tappiot:  35–55
Grand Slam -turnauksissa
Australian avoimet:  2. kierros (2006)
Ranskan avoimet:  1. kierros (2005, 2006)
Wimbledon:  3. kierros (1998, 2006)
Yhdysvaltain avoimet:  1. kierros (2005, 2006)
Nelinpeli
Paras sijoitus:  21. (11.6.2012)
Turnausvoittoja:  5
Voitot/tappiot:  153–153
Aiheesta muualla
ITF
ATP
Daniele Bracciali (s. 10. tammikuuta 1978 Arezzo) on italialainen tennispelaaja. Parhaimmillaan hän on ollut kaksinpelissä ATP-listan sijalla 49 toukokuussa 2006 ja nelinpelissä sijalla 21 kesäkuussa 2012. Urallaan hän on voittanut yhden ATP-turnauksen kaksinpelissä ja viisi turnausta nelinpelissä.
Grand Slam -turnauksissa Bracciali on päässyt kaksinpelissä parhaimmillaan kolmannelle kierrokselle Wimbledonissa vuosina 1998 ja 2006.
Ensimmäisen turnausvoittonsa kaksinpelissä Bracciali saavutti Casablancassa huhtikuussa 2006 voitettuaan loppuottelussa Nicolás Massún luvuin 6–1, 6–4. Nelinpelissä hän otti ensimmäisen turnausvoittonsa vuonna 2005 Milanon turnauksessa Giorgio Galimbertin kanssa. Vuonna 2010 hän voitti Pietarin turnauksen Potito Staracen kanssa. Vuonna 2011 Bracciali voitti 's-Hertogenboschin turnauksen František Čermákin kanssa ja Kitzbühelin turnauksen Santiago Gonzálezin kanssa.
Joulukuussa 2007 ATP ilmoitti Braccialin saaneen kolmen kuukauden kilpailukiellon lyötyään vetoa tennisotteluista.
Aiheesta muualla

Daniele Bracciali ATP:n sivuilla
Deruluft

| Deruluft |
| --- | --- |


Perustettu:  1921
Laivaston koko:  ?
Kohteiden määrä:  ?
Tunnuslause:  ?
Solmukohdat:  ?
Kotipaikka:  ?
Kanta-asiakasohjelma:  ?
Allianssi:  –
Avainhenkilö(t):  ?
Yhtiön sivut:  –
Deruluft (Deutsch-Russische Luftverkehrs A.G.) oli saksalais-neuvostoliittolainen lentoyhtiö, joka perustettiin 11. marraskuuta 1921.
Dalianin satama

Dalianin sataman sijainti Kiinassa
Dalianin satama Liaoningin maakunnassa
Dalianin satama (kiin. 大連港, LOCODE:   CN DXG (Dalian Pt) tai CN DLC) on Kiinan koillisosassa sijaitsevan Liaoningin maakunnan miljoonakaupunki Dalianin merisatama Keltaisenmeren rannalla.
Dalianin sataman erään irtotavaralaiturin nostureita
Yksi maailman suurimpia satamia

Dalianin sataman kautta kulki amerikkalaisen satamajärjestön maailmantilaston mukaan vuonna 2010 yhteensä 200,0 miljoonaa tonnia rahtia; satama ylsi järjestön mukaan tuolloin maailman 14. suurimmaksi satamaksi.Tämä arvio saattaa kuitenkin olla rahtimäärän osalta virheellinen. Esimerkiksi Euroopan suurimman sataman eli Rotterdamin sataman satamalistalla Dalian oli vuosina 2010 ja 2011 jo 8. sijalla, rahtimäärän kohotessa vuonna 2010 yhteensä 300,8 miljoonaan ja 2011 kaikkiaan 338,0 miljoonaan tonniin.
Kiinan liikenneministeriön virallisiin 2010 satamatilastoihin pohjautuvan arvion mukaan vuonna 2010 sataman rahdista 62 prosenttia edusti kuivabulkkia ja yleisrahtia, 20 prosenttia nestebulkkia ja 18 prosenttia konttiliikennettä. Arvio myös tukee hollantilaislähdettä sataman rahtimääristä. Dalian on merkittävä öljynjalostuksen ja kemianteollisuuden paikkakunta. Konttiliikenteessä Dalianin satama oli vuoden 2010 konttimäärällä 5 242 kTEU amerikkalaisen satamajärjestön maailmantilaston 21. sijalla.
Aiheesta muualla

Kuvia tai muita tiedostoja aiheesta Dalianin satama Wikimedia Commonsissa
Satama-alueella olevat alukset (AIS-tietojen mukaan) (englanniksi) (marinetraffic.com)
Sataman sivusto (Arkistoitu – Internet Archive) (kiinaksi) (portdalian.com)
Dalian Port (PDA) Company Ltd -satamaoperattorin  sivusto (Arkistoitu – Internet Archive) (englanniksi) (dlport.cn)
Dalian port to enter top ten globally[vanhentunut linkki] (englanniksi) (sinoshipnews.com)
Port Investor: 30 biggest port markets in China (2012) (englanniksi) (slideshare.net)
Ministy of Transport of the People´s Republic of China (=> statistics) (kiinaksi) (moc.gov.cn)
Top 50 World Container Ports (Arkistoitu – Internet Archive) (englanniksi) (worldshipping.org)
Dalianin kaupungin rantaa ja laivoja sataman edustalla vuonna 1898
Dendriittisolu

Dendriittisolu
Dendriittisolu  (engl. Dendritic cell) on antigeenejä käsittelevä solu. Dendriittisolut ovat nisäkkäiden vastustuskyvyn olennainen osa. Dendriittisolujen päätehtävä on prosessoida ja tutkia antigeenejä T-imusoluille ja B-imusoluille. Tämä tekee niistä viestittäjäsoluja esimerkiksi makrofagin ja imusolujen välisessä kommunikaatiossa.
Historia

Dendriittisolut havaitsi ensimmäisenä saksalainen patologi Paul Langerhans. Nykyinen nimitys dendriittisolu vakiintui kuitenkin kun Ralph M. Steinman ja Zanvil A. Cohn todistivat dendriittisolujen tehtävän vastustuskyvyn osien viestinviejänä.
Toiminta

Kun esimerkiksi haitallinen bakteeri pääsee ihmiskehoon, ja se on päässyt jakautumaan niin rajusti, etteivät makrofagit eivätkä neutrofiilit ole onnistuneet tuhoamaan uhkaavaa bakteeria, kutsuu makrofagi apuun dendriittisolun. Dendriittisolu ottaa näytteen uhasta (tässä tapauksessa bakteerista) ja asettaa sitä pieninä paloina ulkokuorelleen. Tällöin se tekee myös päätöksen, mitä antigeenejä kutsutaan paikalle. Kun valinta on tehty, dendriittisolu matkustaa lähimpään imusolmukkeeseen, tämä matka kestää dendriittisolulla noin päivän. Päästyään kohteeseensa dendriittisolu antaa näytteen bakteerista T-imusolulle, joka alkaa jakaantua rajusti ja tuottaa vasta-aineita.
David Mitchell

David Mitchell -nimisiä henkilöitä ovat:
David Mitchell (s. 1969), englantilainen kirjailija
David Mitchell (s. 1974), brittiläinen näyttelijä, koomikko ja käsikirjoittaja
David Robert Mitchell (s. 1974), yhdysvaltalainen elokuvaohjaaja ja -käsikirjoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Mitchell”, voi hakea sivunnimihaulla, laajalla sivunnimihaulla tai tekstihaulla.
David Mitton

David Nelson Godfrey Mitton (13. heinäkuuta 1938 – 16. toukokuuta 2008) oli brittiläinen elokuvaohjaaja ja -käsikirjoittaja. Hän on lastenohjelmien Tuomas Veturi ja Purtilot tekijä.
Das ist nicht die ganze Wahrheit...

| Das ist nicht die ganze Wahrheit> .. Die Ärzte |
| --- | --- | --- |

Studioalbumin tiedot
 Julkaistu: 7. elokuuta 1988
 Formaatti: LP, MC, CD
 Tuottaja(t): Uwe Hoffmann ja Die Ärzte
 Tyylilaji: Punk rock
 Kesto: 43.11
 Levy-yhtiö: CBS Schallplatten GmbH
Die Ärzten muut julkaisut
| Ab 18 1987 | Das ist nicht die ganze Wahrheit... 1988 | Live - Nach uns die Sintflut 1988 |
Das ist nicht die ganze Wahrheit... on Die Ärzten neljäs studioalbumi, joka julkaistiin 7. elokuuta 1988. Albumi oli yhtyeen ensimmäinen, joka sijoittui Saksassa top-10-listalle. Yhtye päätti albumin julkaisun jälkeen pitää viimeisen kiertueensa ennen yhtyeen lopettamista.
Albumilla on kolmentoista varsinaisen kappaleen lisäksi yksi piilotettu kappale nimeltä "♀". Albumin kappaleista "Ich ess' Blumen", "Westerland" ja "Bitte bitte" julkaistiin singleinä.
Kappaleet

Ohne Dich (die Welt könnte so schön sein...) – 2.49 (säv. ja san. Farin Urlaub)
Baby, ich tu's – 3.00 (säv. ja san. Dirk Felsenheimer)
Komm zurück – 3.33 (säv. ja san. Urlaub)
Wilde Welt – 2.51 (säv. ja san. Felsenheimer)
Westerland – 3.41 (säv. ja san. Urlaub)
Ich will Dich – 2.18 (säv. ja san. Felsenheimer)
Elke – 3.22 (säv. ja san. Urlaub)
Ich ess' Blumen – 3.44 (säv. ja san. Felsenheimer)
Außerirdische – 2.45 (säv. ja san. Urlaub)
Die Siegerin – 3.10 (säv. ja san. Felsenheimer)
Bitte bitte – 3.17 (säv. ja san. Urlaub)
Popstar – 3.12 (säv. ja san. Felsenheimer)
Gute Zeit – 3.41 (säv. ja san. Felsenheimer)
♀ – 1.48 (säv. ja san. Urlaub)
Dendrobatinae

| Dendrobatinae |
| --- | --- |
 Vihernuolimyrkkysammakko (Dendrobates auratus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Alaheimo::  Dendrobatinae  Cope, 1865
Katso myös
   Dendrobatinae Wikispeciesissä   Dendrobatinae Commonsissa 
Infobox OKNimi-testi OK: 
Dendrobatinae on nuolimyrkkysammakoiden heimoon kuuluva alaheimo. Se sisältää 56 lajia, joita tavataan Nicaraguasta Amazonin altaalle.
Suvut

Adelphobates
Andinobates
Dendrobates
Excidobates
Minyobates
Oophaga
Phyllobates
Ranitomeya
Kuvagalleria

Adelphobates castaneoticus
Keltanuolimyrkkysammakko (Dendrobates leucomelas)
Excidobates mysteriosus
Lehmanninnuolimyrkkysammakko (Oophaga lehmanni)
Ranitomeya amazonica
Daniele Benati

| Daniele Benati> Henkilötiedot |
| --- | --- |
Syntynyt: 1953 (ikä 70–71) Reggio Emilia, Italia
Kansalaisuus:  Italia
Ammatti:  kirjailija, kääntäjä
Kirjailija
Äidinkieli: italia
Aiheesta muualla
Löydä lisää kirjailijoitaKirjallisuuden teemasivulta
Daniele Benati (s. 1953 Reggio Emilia, Italia) on italialainen kirjailija ja kääntäjä.
Benati opettaa Bostonissa Massachusettsin yliopistossa ja hän toimii Feltrinelli-kustantamon julkaisun Il Semplice toimituskunnassa.
Benatin tuotannosta on julkaistu suomeksi novelli "Fausto Cicalan paluu" (suom. Veera Alanärä, teoksessa Italialaisia kertomuksia 1900-luvulta (2007); alkuteos "Il ritorno di Fausto Cicala" teoksesta Silenzio in Emilia).
Teokset

Silenzio in Emilia, Milano: Feltrinelli, 1997; nuova edizione  Macerata, Quodlibet, 2009
Cani dell'inferno Milano: Feltrinelli, 2004
Un altro che non ero io, Reggio Emilia: Aliberti, 2007
Baltica 9. Guida ai misteri d'oriente (con Paolo Nori), Bari-Roma: Laterza, 2009
Aiheesta muualla

Daniele Benati, Kirjasampo